
Annex 3
INSTRUCCIONS PER A LES COMPANYIES PARTICIPANTS A «VIU LA CULTURA» CURS 2026-2027
Primer

Sol·licituds
1. Cada companyia que participi del programa «Viu la cultura» tindrà un màxim de sol·licituds subvencionades durant el curs acadèmic, depenent de l’assignació pressupostària del programa.
2. La companyia, persona o entitat només podrà dur a terme l’activitat o activitats que tengui incloses dins l’oferta del programa. En cap cas podrà substituir-les per una altra del seu repertori.
3. Es podrà fer un màxim de 2 funcions o tallers subvencionats a un mateix centre educatiu, que s’han de dur a terme obligatòriament el mateix dia i en un horari consecutiu.
4. Els centres educatius rebran els imports de la Conselleria d’Educació i Universitats sempre que l’activitat s’hagi sol·licitat degudament a través del portal i confirmada per la companyia en els terminis establerts. 
Segon

Tramitació de les sol·licituds 
1. Una vegada publicada l’oferta d’activitats del curs en el web https://www.viulacultura.com, els centres podran fer arribar les sol·licituds de les activitats que els interessa fer durant el curs escolar a través de la mateixa aplicació.
2. El responsable de la proposta haurà de revisar de forma regular la plataforma del programa per comprovar les rebudes les sol·licituds rebudes.

3. El dia en què la companyia contacti amb el centre educatiu per confirmar l’activitat, han de quedar clares les qüestions següents:
· Data i hora definitives.
· Nombre de sessions (1/2).
· Procediment de pagament i import a abonar. 
4. A cada companyia participant se li facilitarà un usuari i contrasenya per tenir accés a la plataforma i gestionar-ne les sol·licituds rebudes. 
En el termini de vint dies comptadors des de l’endemà de la data de notificació de la sol·licitud, heu de confirmar la data de l’activitat, el nombre de funcions i el trimestre definitiu i introduir-ho al vostre portal de gestió. Passats aquests vint dies, les sol·licituds no confirmades quedaran anul·lades. Les activitats que no estiguin confirmades en el portal i no tenguin introduïdes la data i el trimestre definitiu no rebran els imports subvencionats, tot i que l’activitat ja s’hagi duit a terme.
S’ha de comprovar que el nombre de sessions acordades amb el centre (1/2) coincideix amb l’indicat al portal. Les sessions s'assignen automàticament en funció del nombre d’alumnes que hi han de participar i del màxim establert per l’activitat. Qualsevol canvi en el nombre de sessions s’ha de notificar al Servei de Normalització Lingüística i Participació Educativa, que serà qui ho podrà autoritzar i modificar quan sigui per causes justificades. 
5. Una setmana abans de dur a terme l’activitat, heu de contactar amb el centre educatiu per recordar-li les dates, els horaris, el nombre de sessions i els pagaments.
Tercer

Gestió de pagaments
1. Les activitats incloses dins el programa «Viu la cultura» es classificaran per tipologies i cada una tindrà assignat l’import que finançarà la Conselleria d’Educació i Universitats per una o per dues sessions, que el farà arribar al centre educatiu, amb els imports següents:
	Tipologia de l’activitat
	Participació alumnat
	1 sessió
	2 sessions

	A- Tallers i itineraris  
	Mín. 20/ Màx. 30 
	150,00 €
	225,00 €

	B- Espectacle 
	Mín. 40*/ Recomanada 70
	210,00 €
	315,00 €


* si el centre no disposa d’un espai adequat

2. El centre escolar que sol·liciti una activitat haurà d’assumir 2 € per alumne.
3. Les companyies han d’emetre una única factura per activitat en què hi han de constar les dades següents:

· Identificació del perceptor (nom, adreça, CIF)
· Identificació del receptor

· Número de factura

· Data d’emissió de la factura (la data de la factura ha de ser posterior a la de la realització de l’activitat).
· Compte bancari del preceptor

· Precepte legal, si està exempta d’IVA o subjecta a règims especials

A més, a l'apartat «Concepte» hi han de figurar:

· Nom de l'activitat realitzada

· Data de realització

· Nombre de sessions

· Nombre d'alumnes participants

Així mateix, s'ha d'especificar per separat:

· Import corresponent als 2 euros de cada alumne participant + IVA
· Import finançat pel programa + IVA

Si són persones físiques, s’hi ha de fer constar la retenció de l’IRPF aplicada. 

En cas que la subclau de retenció sigui diferent a G01 o no s'inclogui retenció per estar donat d'alta com a empresari s'haurà de justificar amb la presentació del certificat d'alta d'activitats econòmiques.

«Viu la cultura» assumirà l’IVA en el cas que pertoqui.
4. En cas que el centre hagi anul·lat l’activitat dins el termini establert de set dies o per causa major, ni el centre ni la Conselleria assumiran cap despesa de l’activitat. 
Quart 

Observacions
1. Les activitats s’han de dur a terme en horari escolar (de dilluns a divendres, entre les 8.00 h del matí i les 17.30 h de l’horabaixa) en el recinte escolar, l’aula o l’espai habilitat del centre. 

2. «Viu la cultura» no es fa càrrec de cap despesa derivada de dietes, manutenció, transports interns o drets de propietat intel·lectual. 

3. Els responsables de les activitats seleccionades hauran de disposar d’una assegurança de responsabilitat civil per a danys a tercers. Per demostrar-ho, hauran de presentar un original o una còpia compulsada de l’assegurança, a més del rebut de pagament que acrediti que es troba en vigor. No es podrà dur a terme cap activitat en un centre docent si no es disposa de l’assegurança en vigor.

4. Les companyies que ofereixen activitats fora de l’illa de residència, han d’intentar programar les actuacions a diversos centres en les mateixes dates, amb un mínim de dos centres sol·licitants. Aquestes companyies es podran acollir a la subvenció de la Fundació Baleària per al transport entre illes, segons disponibilitat. En aquest cas, hauran d’informar el Servei de Normalització Lingüística i Participació Educativa per tramitar-ho.
5. Una vegada publicada la llista d’activitats admeses al programa, abans del 5 de setembre heu de trametre telemàticament a través del Registre Electrònic General (REG - DIR A04026923) al Servei de Normalització Lingüística i Participació Educativa la documentació següent: 

a) Acceptació de condicions i declaració responsable signat.

b) Fotocòpia del DNI o NIF del responsable de l’activitat.

c) Certificat de situació censal de l’emissor de la factura de l’activitat proposada, expedit per l’AEAT, en què constin les dades identificatives, el domicili fiscal i les activitats econòmiques per a les quals es troba donat d’alta.

d) Certificat d’estar al corrent de les obligacions tributàries expedit amb l’Administració de la Comunitat Autònoma de les Illes Balears expedit per l’Agència Tributària. 

e) Assegurança de responsabilitat civil vigent a partir del moment que l’activitat estigui disponible.

f) Certificat negatiu de delictes de naturalesa sexual per a persones físiques que hagin de treballar regularment amb menors (https://sede.mjusticia.gob.es/ca/tramites/certificado-registro-central). Aquest certificat l’hauran de presentar totes les persones físiques que participin presencialment de l’activitat en el centre educatiu.

Cinquè

Servei encarregat del programa

Servei de Normalització Lingüística i Participació Educativa

viulacultura@dgpice.caib.es
Tel. 971 17 61 40

La cap del Servei

Feliça Vidal Pons


Model d’acceptació de condicions i declaració responsable «VIU LA CULTURA» 2026-2027
	DECLARANT 

	Nom i llinatges:
	

	 DNI:
	

	 Activitat:
	

	  [image: image1.wmf]En nom propi

  [image: image2.wmf] En representació de: 

	 DNI/NIF:
	

	 Adreça:
	

	Localitat:
	
	Codi postal:
	
	Municipi:
	

	Província:
	
	País:
	

	Telèfon:
	
	Adreça electrònica:
	


DECLAR: 
1. Que he llegit les Instruccions per a les companyies participants a «Viu la cultura» curs 2026-2027 i accept les condicions i preus que s’hi estableixen.

2. Que complesc / l’empresa o entitat que represent compleix amb els requisits de capacitat i representació exigits per facturar amb l’Administració.

3. Que dispòs / l’empresa o entitat que represent disposa de l’habilitació empresarial o professional exigida per dur a terme l’activitat o la prestació encomanda. 

4. Que dispòs / l’empresa o entitat que represent disposa d’assegurança de responsabilitat civil per a danys a tercers per dur a terme l’activitat en els centres educatius o auditoris, segons correspongui.
........................., de .......................... de 2026
Heu de trametre telemàticament aquest document emplenat a través del Registre Electrònic General (REG - DIR A04026923) amb l’assumpte «VIU LA CULTURA». 

NOTA
Les persones físiques o jurídiques que hagin estat seleccionades han d’adjuntar novament la documentació següent:


Fotocòpia del DNI o NIF del responsable de la proposta.


Certificat de situació censal de l’emissor de la factura de l’activitat proposada, expedit per l’AEAT, en què constin les dades identificatives, el domicili fiscal i les activitats econòmiques per a les quals es troba donat d’alta. La presentació d’aquest certificat és un requisit imprescindible per a la possible inclusió de l’activitat dins l’oferta de «Viu la cultura» 2026-2027.


Certificat d’estar al corrent de les obligacions tributàries expedit amb l’Administració de la Comunitat Autònoma de les Illes Balears expedit per l’Agència Tributària. 


Assegurança de responsabilitat civil vigent a partir del moment que l’activitat estigui disponible.


Certificat negatiu de delictes de naturalesa sexual per a persones físiques que hagin de treballar regularment amb menors (�HYPERLINK "https://sede.mjusticia.gob.es/ca/tramites/certificado-registro-central"��https://sede.mjusticia.gob.es/ca/tramites/certificado-registro-central�). Aquest certificat l’hauran de presentar totes les persones físiques que participin presencialment de l’activitat en el centre educatiu.

